Vinnuhópur var settur á laggirnar í vetur , hlutverk hans var að setja upp hugmyndir að nýjum ramma kringum fósturmál á Íslandi . Þessi vinnuhópur hefur nú skilað af sér til stjórnar FFF . Helstu þættir í tillögum vinnuhópsins eru að settur verði upp fóstursamningur sem er í líkingu við það sem gerist og gengur í Noregi , en þar eru hlutverk , réttindi og skyldur fósturforeldra og barnaverndaryfirvalda vel skilgreind . Vinnuhópurinn kemur með hugmyndir sem varða tryggingarmál fósturbarna , en þar er lagt til að visturnarsveitarfélag kaupi tryggingu . Akstur , sé skráður niður af fósturforeldrum og hann greiddur samkvæmt útgefnu akstursgjaldi Ferðakostnaðarnefndar ríkisins hverju sinni . Einnig fjallar nefndin um fósturrof , þar er sett fram sú hugmynd að greiddir skulu þrír mánuðir eftir að fóstri líkur . Varðandi umgengnina er talað um að ef umgengni fellur niður þá fái fósturforeldra greiðslu fyrir þá helgi / daga eða útveguð verði stuðningsfjölskylda fyrir fósturbarnið . Nefndin leggur einnig til að fósturfjölskylda fái 4 vikna leyfi á ári í samráði við barnaverndarnefnd sem vistar barnið . Einnig leggur hópurinn ríka áherslu á að framfærslukostaður og fósturlaun séu aðskilin , ekki sé lengur talað um x-gildi meðlaga heldur fasta krónutölu í hvoru tilviki fyrir sig og því verði einungis greiddur skattur aflaununum sjálfum þar sem framfærslukostnaðurinn er í eðli sínu endurgreiddur útlagður kostnaður .